কুমারখালী হট নিউজ : বৃহস্পতিবার রাতে খোকসায় বিষপান করে জোসনা খাতুন (২২) নামের এক গৃহবধু আত্মহত্যা করেছে।  পারিবারিক সূত্রে জানা  গেছে, সন্ধ্যায় স্বামীর সাথে সামান্য কথা কাটাকাটি সৃষ্টি হলে অভিমান করে বিষপান করে। বিষয়টি পরিবারের লোকজন টের পেয়ে তৎক্ষণাৎ গৃহবধু জোসনাকে খোকসা থানা স্বাস্থ্য কমপ্লেক্সে নিয়ে আসে। চিকিৎসার এক পর্যায়ে হাসপাতালের কর্তব্যরত ডাক্তার মৃত্যু বলে ঘোষণা করে। জোসনা উপজেলার আমবাড়ীয়া গ্রামের হাসানের স্ত্রী।  একই দিনে উপজেলার রতনপুর গ্রামের তাইজুল শেখের পুত্র জাবেদ আলী শেখ (৪৫) বিষপান করে। রোগীর অবস্থার ক্রমানবতি ঘটলে তাকে কুষ্টিয়া জেনারেল হাসপাতালে রেফার্ড করা হয়।